
హైదరాబాద్: జె. శ్రీనివాసులు అత్యంత నిబద్ధతతో పనిచేసిన స్పోర్ట్స్ జర్నలిస్ట్ అని క్రీడా విశ్లేషకులు సి. వెంకటేశ్ అన్నారు. ఇటీవల మృతి చెందిన క్రీడా పాత్రికేయులు శ్రీనివాసులు (జెస్సీ) ఆత్మీయ సభ హైదరాబాద్ ప్రెస్క్లబ్ ఆధ్వర్యంలో ఆదివారం జరిగింది. ఈ సందర్భంగా ఆయన మాట్లాడుతూ క్రీడలు తప్ప మరో వ్యాపకమే లేకుండా జెస్సీ.. యావత కెరీర్ను కొనసాగించారని కొనియాడారు. ఆంధ్రజ్యోతిలో పనిచేసినప్పటి జ్ఞాపకాలను ఆయన గుర్తు చేసుకున్నారు. కాగా ప్రెస్ అకాడమీ తరఫున శ్రీనివాసులు కుటుంబానికి లక్ష రూపాయల నగదు, 5 సంవత్సరాల పాటు నెలకు మూడు వేల రూపాయలు అందజేస్తామని తెలంగాణ ప్రెస్ అకాడమీ చైర్మన్ అల్లం నారాయణ అన్నారు. ఇక జెస్సీ కుటుంబానికి తగు సహాయం చేసేందుకు కృషిచేస్తానని శాట్స్ చైర్మన్ ఎ. వెంకటేశ్వర్రెడ్డి హామీ ఇచ్చారు. కాగా శ్రీనివాసులు మిత్రుడు ఆర్వీ మహేష్ బాబు 50 వేల రూపాయలు ఆర్థిక సహాయం అందజేస్తానని ప్రకటించారు. ఈ కార్యక్రమంలో ప్రెస్క్లబ్ అధ్యక్షులు రాజమౌళి చారి, పలువురు సీనియర్ పాత్రికేయులు, జెస్సీ కుటుంబ సభ్యులు పాల్గొన్నారు.

hyderabad: je. srinivaasulu atyanta nibaddhatato panichesina sports jarnalist ani creeda vislaeshakulu si. venkatesh annaru. iteevala mruti chendina creeda paatrikeyulu srinivaasulu (jessi) aatmeeya sabha hyderabad presclabl aadhvaryamlo aadivaaram jarigindi. ee sandarbhamgaa aayana maatlaadutuu kreedalu tappa maro vyaapakame lekunda jessi.. yaavata kereernu konasaaginchaarani koniyaadaaru. aandhrajyotilo panichesinappati ghnaapakaalanu aayana gurtu chesukunnaru. kaga press akadami tarafuna srinivaasulu kutumbaaniki laksha roopaayala nagadu, 5 samvatsaraala paatu nelaku moodu vela roopaayalu andajestamani telamgaana press akadami chairman allam narayana annaru. ika jessi kutumbaaniki tagu sahayam chesenduku krushichestaanani shats chairman e. venkateswarreddy haami icharu. kaga srinivaasulu mitrudu arvi mahesh baabu 50 vela roopaayalu aardhika sahayam andajestaanani prakatinchaaru. ee kaaryakramamlo presclabl adhyakshulu rajamouli chaari, paluvuru seanier paatrikeyulu, jessi kutumba sabhyulu paalgonnaaru.